Á síðasta fundi sveitarstjórnar Hvalfjarðarsveitar var tekið fyrir erindi Akranesstofu þar sem lagt er til að stofnaður verði starfshópur sem hafi það hlutverk að skilgreina möguleika og tækifæri á Akranesi og í Hvalfjarðarsveit á sviði ferðaþjónustu . Erindinu var vísað til umfjöllunar í atvinnumálanefnd Hvalfjarðarsveitar . Þá var samþykkt á fundinum að óska nú þegar eftir að teknar verði upp viðræður við Akraneskaupstað um ýmsa liði samstarfssamninga við Akraneskaupstað og var sveitarstjóra og oddvita Hvalfjarðarsveitar falið að hefja viðræðurnar .